અંકલેશ્વર શારદાભવન ખાતે યોજાયેલા કાર્યક્રમમાં અનેક મહાનુભાવો અને ગઝલ રસિકો મોટી સંખ્યામાં ઉપસ્થિત રહ્યા હતા. અષાઢી બીજનાં પાવન પર્વે અંકલેશ્વરમાં આવેલા શારદાભવન ટાઉનહોલ ખાતે સાહિત્ય સર્જક સ્વ. ડૉ. જગદીશ ગુર્જર દ્વારા રચાયેલી ગઝલોનાં સંગ્રહનો વિમોચન કાર્યક્રમ યોજાયો હતો. રાજ્યનાં સહકાર મંત્રી ઈશ્વરસિંહ પટેલ અને વીર નર્મદ દક્ષિણ ગુજરાત યુનિવર્સિટીનાં ઉપકુલપતિ ડૉ. ભાસ્કર રાવલ, સાહિત્યકાર અને પદ્મશ્રી પ્રવીણભાઈ દરજી, મુંબઈના ગઝલકાર ડૉ. જવાહર બક્ષી, એમ.એસ.યુનિવર્સીટીના ગઝલકાર પ્રા. શકીલ કાદરી, પાલિકા પ્રમુખ દક્ષાબેન શાહ તેમજ સ્વ.ડૉ.જગદીશ ગુર્જરના પત્ની નર્મદાબેન, પુત્ર વ્યોમલભાઈ પણ ઉપસ્થિત રહ્યા હતા.